Raspored upisa za studijski program Informacioni sistemi i tehnologije - generacija upisa 2022/23 – budžet i samofinansiranje

Studijski program – Informacioni sistemi i tehnologije, za generaciju upisa 2022/23, (studenti prve godine), PROZIVKA za izbor modula, će se vršiti u petak, 22.09.2023. godine, počev od 15.00 časova u Amfiteatru 3 (stara oznaka B103 – visoko prizemlje). Odmah nakon prozivke studenti vrše upis u „Staroj čitaonici“. Prozivka će se vršiti za sve studente koji su upisali SP IsiT u školskoj 2022/23. godini i studiraju po akreditaciji 2022 (zbog izbora modula). Studenti koji studiraju po akreditaciji 2014, a imaju broj indeksa xxx/2022, ne moraju da prisustvuju prozivci, već direktno vrše upis u „Staroj čitaonici“.

Napomena: Broj mesta na modulima je ograničen i prozivka će se vršiti redosledom prema ostvarenom rangu (to znači da će student koji zakasni na prozivku moći da bira neko od preostalih mesta na modulima (ne može izgubiti status budžeta, ukoliko je rangiran za upis na teret budžeta u okviru definisane kvote – 288 budžetskih mesta)).

Poželjno je da student lično prisustvuje prozivci.

Molimo studente da se pridržavaju rasporeda upisa i unapred pripreme dokumenta potrebna za upis, kako bismo, zajedno, što efikasnije, završili proceduru upisa.

|  |  |  |  |  |  |
| --- | --- | --- | --- | --- | --- |
| Datum | Generacija upisa | Ostvareno bodova u šk. 2022/23 | Vreme | Rang | Amfiteatar |
| 22.09.2023. | Šk. 2022/23 | 48 ESPB i više  Rangirani za upis na teret budžeta | 15,00 – 16,00 | 1-145 | Amfiteatar 3  (B103)  i stara čitaonica |
| 16,00 – 17,00 | 146-288 |

Potrebna dokumenta za upis – budžetski studenti:

* Indeks
* ŠV – 20 obrazac – ponesite popunjen ŠV-20 obrazac
* Uplatnica u iznosu od 100,00 dinara - svrha uplate: za Univerzitetski centar za razvoj karijere i savetovanje studenata, žiro račun: 840-1344666-69 Poziv na broj: 742121-50

|  |  |  |  |  |  |
| --- | --- | --- | --- | --- | --- |
| Datum | Generacija upisa | Ostvareno bodova u šk. 2022/23 | Vreme | Rang | Amfiteatar |
| 22.09.2023. | Šk. 2022/23 | Samofinansiranje  0-47 ESPB bodova  i 48+ ESPB – studenti koji nisu rangirani za upis na teret budžeta | 17,00 – 18,00 | 289 - 430 | Amfiteatar 3  (B103)  i stara čitaonica |
| 18,00 – 19,00 | 430 – do kraja liste |

Potrebna dokumenta – samofinansirajući studenti:

1. Indeks,
2. ŠV-20 obrazac – ponesite popunjen ŠV-20 obrazac,
3. Uplatnica u iznosu od 100,00 dinara
   * 1. Svrha uplate: za Univerzitetski centar za razvoj karijere i savetovanje studenata
     2. Žiro račun: 840-1344666-69
     3. Poziv na broj: 742121-50
4. Uplata prve rate u iznosu od 47.000,00 dinara

žiro račun: 840-1344666-69 model 97 Poziv na broj videti iz vašeg dosijea/e-student

VAŽNO: Biranje predmeta za slušanje u šk. 2023/24.g, vrši se preko aplikacije (elektronski) do 01.10.2023. godine (predmete možete da birate kada na e-studentu bude evidentiran vaš upis – proveravajte aplikaciju).

Studenti koji ne izvrše biranje predmeta neće biti na spiskovima za slušanje nastave, vežbi, polaganje kolokvijuma i polaganje ispita.

Uputstvo za biranje predmeta i ŠV – 20 obarazac, možete pronaći na sajtu fakulteta (https://www.fon.bg.ac.rs/2023/09/vazno-obavestenje-upis-na-vise-godine-studija-3/).